བྱད་འགྲོལ་གསེར་གྱི་ལྡེ་མིག་གི་ཉམས་ལེན་སྒྲུབ་ཐབས་ངག་འདོན་སྙིང་པོ་གསལ་བ་བཞུགས་སོ།།

ན་མོ་གུ་རུ་བཛྲ་ཀྲོ་དྷཱ་ཡ།།རྒྱལ་ཀུན་མཐུ་སྟོབས་རྡོ་རྗེ་འབར་བའི་མེས།།མ་ལུས་བདུད་སྡེའི་བུད་ཤིང་ཀུན་བསྲེགས་ནས།།ཡེ་ཤེས་མཆོག་གི་སྣང་བ་རྒྱས་མཛད་པ།།བླ་མ་ཁྲག་འཐུང་རྡོ་རྗེ་
གཙུག་ཏོར་རྒྱལ།།རྣམ་མཁྱེན་སྐུ་བཞིར་འཇུག་སྒོ་ལུས་ངག་ཡིད།།ཕས་རྒོལ་རིག་སྔགས་དམོད་པས་དམ་འཁྱུད་ལྕགས།།འགྲོལ་བྱེད་ཟབ་དོན་གསེར་བཟང་འཕྲུལ་བག་གིས།།འབྱེད་མཁས་མཆོག་གི་ལྡེ་མིག
འདི་ཁོ་ན།།འདིར་གནམ་ལྕགས་སྡིག་པའི་ཆོས་སྡེའི་ཕྲིན་ལས་ཀྱི་སྦྱོར་བ་ཤིན་ཏུ་ཟབ་ཅིང་རྣོ་བ་བྱད་འགྲོལ་གསེར་གྱི་ལྡེ་མིག་ཉམས་སུ་ལེན་པ་ལ་གཉིས།རང་དོན་དུ་བསྙེན་པ་བྱ་བ།གཞན་དོན་དུ་བུམ་སྒྲུབ་ཀྱི་ཆོ་ག།
བཤད་པའོ།།དང་པོ་ནི་རང་གི་མདུན་དུ་སྟེགས་བུ་ཁེབས་དང་ལྡན་པའི་ཁར།གཏོར་མ་ཟླུ་མ་བརྗིད་པད་འདབ་བཞིས་བསྐོར་བ་རྒྱན་གྱིས་བརྒྱན་པའི་གཡས་གཡོན་དུ་སྨན་རཀྟ།མདུན་དུ་ཆུ་གཉིས་ཉེར་སྤྱོད་ལྔ་སྦེང་ཚར་བཀོད།
རང་གི་མདུན་དུ་རྡོར་དྲིལ་མེ་ཏོག་ལ་སོགས་ཀྱང་འདུ་བྱས་ལ་མཆོད་པ་བྱིན་རླབས་ནི།རྀ་ཡ་ཁྃ་གིས་བསང་སྦྱང་།སྟོང་པའི་ངང་ལས་ཕྱི་ནང་གསང་བའི་མཆོད་པའི་སྤྲིན་རབ་འབྱམས་བསམ་གྱིས་མི་ཁྱབ་པས་
ནམ་མཁའི་ཁམས་ཐམས་ཅད་གང་བར་བསམས་ལ་འོག་གི་མཆོད་སྔག་རྣམ་འབྲགསུམ་སྤེལ་བ་བརྗོད།རང་གི་ཐུགས་ཀའི་ས་བོན་ལས་བྱུང་བའི་འོད་ཟེར་གྱིས་བླ་མ་དང་ཁྲོ་བོའི་རྒྱལ་པོ་འཁོར་དང་བཅས་པ་བཛྲ

ས་མཱ་ཛཉྩཞེས་རྡོ་རྗེ་བསྡུ་བའི་ཕྱག་རྒྱ་དང་བཅས་པས་ཚོགས་ཞིང་སྤྱན་དྲང་།རྡོ་རྗེ་སློབ་དཔོན་སངས་རྒྱས་དཔལ།སོགས་ལན་གསུམ་བརྗོད།ཞེས་ཚོགས་ཞིང་རང་ལ་ཐིམ་པར་བསམ།ཧཱུཾ།ཆོས
རྣམས་མ་བཅོས་གདོད་ནས་སྤྲོས་བྲལ་དབྱིངས།།མ་རྟོགས་འགྲོ་ལ་མཁའ་མཉམ་སྙིང་རྗེ་ཤར།།ཟུང་འཇུག་རིག་པ་མཐིང་ནག་ཡི་གེ་ཧཱུཾ།།དེ་ལས་འོད་འཕྲོས་སངས་རྒྱས་སྲས་བཅས་མཆོད།།ཕས་
རྒོཡ་རིག་སྔགས་དམོད་པའི་སྦྱོར་བ་བཤིགས།།བྱིན་རླབས་དངོས་གྲུབ་དྲངས་བཅུད་ཧཱུཾ་ལ་ཐིམ།།དེ་ཉིད་ཡོངས་གྱུར་པདྨ་ཉི་ཟླའི་སྟེང་།།བདག་ཉིད་ཁྲོ་རྒྱལ་རྡོ་རྗེ་གཙུག་ཏོར་ཅན།།དབུ་སྟོང་རྩ་ཞལ་གཉིས་བརྒྱ།
མཐིང་ནག་རྔམས།།གཡས་ཞལ་གཉིས་བརྒྱ་གསེར་མདོག་འཛུམ་ཉམས་རྒྱས།།རྒྱབ་ཞལ་གཉིས་བརྒྱ་དམར་པོ་ཆགས་པའི་ཉམས།།གཡོན་ཞལ་གཉིས་བརྒྱ་ལྗང་གུ་གཏུམ་པའི་ཚུལ།།སྟེང་ཞལ་
གཉིས་བརྒྱ་དཀར་པོ་བཞད་པའི་ཞལ།།སྟོང་ཕྲག་ཕྱག་ལྡན་བྱེ་བ་ཕྲག་བརྒྱའི་སྤྱན།།དམར་ཟླུམ་སྡང་མིག་ཕྱོགས་བཅུ་ཀུན་ཏུ་བལྟ།།རྫི་སྨིན་ཨག་ཚོམ་དམར་སེར་མེ་ལྟར་འབར།།ཞལ་གདངས་ཡ་སོ་ཧཱུྃ།
ལས་ཁྲོ་བོ་བཅུ།།མ་སོ་ཧྲཱིཿལས་ཁྲོ་མོ་བཅུ་རུ་གཙིགས།།མགྲིན་པ་ཉི་ཟླ་ལྕེ་ནི་གཅོད་བྱེད་ཀྱི།།རྣོ་ང་ར་རལ་གྲི་འབར་བའི་རྣམ་པར་གདེངས།།སྟོང་ཕྲག་ཕྱག་ན་གནམ་ལུགས་རལ་གྲི་བསྣམས།།ཐོད་སྐམ

དབུ་རྒྱན་ཞིང་གླང་སྟོད་གཡོགས་དང་།།སྟག་ཤམ་མགོ་ཕྲེང་དུར་ཁྲོད་རྒྱན་ཆས་བརྒྱན།།ཞབས་གཉིས་བརྐྱང་བསྐུམ་འདོར་ཐབས་དྲག་པོར་བསྐྲད།།གར་དགུའི་ཉམས་རྒྱས་དབང་སྔོན་ལྷུན་པོ་ལ།།ཉི་མ་
སྟོང་གིས་འཁྱུད་བཞིན་གཟི་བརྗིད་འབར།།བསྐལ་པའི་མེ་དཔུང་འཁྲུགས་པའི་ཀློང་ན་བཞུགས།།དེ་ཡི་སྤྱི་བོར་ཟླ་སྟེང་ཨོཾ་དཀར་པོ།།མགྲིན་པར་པདྨ་དམར་པོའི་ལྟེ་བར་ཨཱཿ།།སྙིང་གར་ཉིད་ཀྱིལ་ཧཱུཾ་ལྡན་
མཚན་པ་ལས།།འོད་འཕྲོས་རྡོ་རྗེ་གསུམ་གྱི་ལྷ་ཚོགས་བསྐུལ།།སྤྱན་དྲངས་ཡི་གེ་གསུམ་ལ་ཟོམ་པ་ཡིས།།རིམ་བཞིན་རྣམ་སྣང་དཀར་པོ་འཁོར་ལོ་འཛིན།།སྣང་མཐའ་དམར་པོ་གཡས་པ་
འཛིན།།མི་བསྐྱོད་མཐིང་ག་གཡས་པ་རྡོ་རྗེ་འཛིན།།ཀུན་ཀྱང་གཡོན་པ་དྲིལ་འཛིན་ལོངས་སྐུའི་ཆས།།མཚན་དཔེའི་གཟི་འབར་སྐུ་གསུང་ཐུགས་བྱིན་བརླབས།།དེ་ཡི་སྐྱེ་བོ་ཞེས་པ་མན་གྱི་སྐུ་གསུང་ཐུགས་བྱིན་
ཀྱིས་རློབ་པའི་ཚུལ་འདི་ཉིད་རྩ་བའི་གཞུང་ནས་ཚིག་ཟིན་དངོས་སུ་ཡོད་པར་མ་ཟདས་འགྱུར་བཀའ་གཏེར་གྱི་ལྷ་བ་སྐྱེད་ཀྱི་མངོན་རྟོགས་ཐམས་ཅད་དང་བབ་མཐུན་པས་འཐད་པར་སེམས་སོ།།རིག་འཛིན་རྗེའི་ཡིག་ཆ་ལྟ་ན།དེ་ཡི་སྤྱི
མགྲིན་སྙིང་ལྟེ་གསང་གནས་ལྔ།།རྣམ་སྣང་འོད་དཔག་མེད་མགོན་མི་བསྐྱོད་པ།།རིན་འབྱུང་དོན་གྲུབ་ལྔ་ཀ་ཁྲག་འཐུང་ཚུལ།།གཡས་པ་རང་རྟགས་གཡོན་པ་དུང་ཁྲག་འཛིན།།གར་དགུའི་

ཉམས་ལྡན་འབར་བའི་སྟབས་སུ་བཞུགས།།ཞེས་སྦྱར།དེ་ལྟར་གསལ་བའི་ཐུགས་ཀའི་ཧཱུཾ་ཡིག་ལས།།འོད་འཕྲོས་རང་འདྲའི་ཡེ་ཤེས་སྤྱན་དྲངས་གྱུར།ཧྲིཾ།།དམིགས་མེད
མཁའ་ལྟར་ཁྱབ་ཅིང་དག་པའི་སྐུ།།སྤྱན་འདྲེན་གཤེགས་སུ་གསོལ་བང་མི་དམིགས་ཀྱང་།།ཐུགས་རྗེའི་ངང་ཉིད་ཆེས་སྐུར་དག་པ་ལ།།ཡེ་ཤེས་སྒྱུ་མར་རོལ་ཞིང་གཤེགས་སུ་གསོལ།།ཨོཾ་བཛྲ་ཀྲོ་དྷ་ས་མ་
ཡ་ཛ་ཛཿཛཿཧཱུཾ་བཾ་ཧོཿགཉིས་སུ་མེད་པར་གྱུར།མཆོད་པ་འབུལ་བ་ནི།བླ་མེད་མཆོག་གི་མཆོད་པ་དམ་པ་འདི།།ཡེ་ཤེས་ལྔ་ཡི་འོད་ཟེར་རྣམ་པར་འཕྲོ།།འདོད་པའི་ཡོན་ཏན་ལྔ་ཡིས་རབ་
བརྒྱན་ཏེ།།དམ་ཚིག་བཞིན་ལས་ཅི་བདེར་བཞེས་སུ་གསོལ།།ཨོཾ་བཛྲ་ཀྲོ་དྷ་ས་པ་རི་ཝཱ་ར་ཨརྒྷཾ་ནས།ཤབྡའི་བར་དང་།མ་ཧཱ་པཉྩ་ཨ་མྲྀ་ཏ་ཁ་རཾ་ཁཱ་ཧི།མ་ཧཱ་རཀྟ་ཁ་རི་ཁཱ་ཧི།མ་ཧཱ་བ་ལིཏྟ་ཁར
ཁཱ་ཧི།བསྟོད་པ་ནི།རྒྱལ་བ་ཀུན་གྱི་ཐུགས་རྗེའི་རྣམ་རོལ་ལས།།རིག་སྔགས་དམོད་པ་ཕྱིར་ཟློག་དྲག་པོའི་ལྷར།།རྣམ་རོལ་རྡོ་རྗེ་ཁྲག་འཐུང་གཙུག་ཏོར་ཅན།།འཇིགས་བྱེད་འཇིགས་མཛད་ཁྱོད་ལ་ཕྱང།
འཚལ་བསྟོད།།ཅེས་བརྗོད།དེ་ནས་བཟླས་དམིགས་ནི།བདག་གི་སྐུ་ཡི་ཆ་ལས་འབར་བའི་མེ།།སྔགས་ཀྱི་ཚ་ཚྭ་རྡོ་རྗེའི་ཞུགས་སུ་འཕྲོས།།གནོད་བྱེད་ཕས་རྒོལ་རིག་སྔགས་བྱེད་མ་མཁན།

ཐམས་ཅད་བསྲེགས་ཤིང་སྦྱངས་ནས་སྟོང་པར་གྱུར།།ཞེས་ཏིང་ངེ་འཛིན་གྱི་ང་རྒྱལ་དྲག་པོ་དང་ལྡན་པས་གཟུངས་རིང་ཐུང་རྣམས་ཅི་ནུས་པར་བཟླའོ།།ཐུན་བསྡུ་བ་ནི།སྣོད་བཅུད་ཐམས་ཅད་བདག་ཉིད་ལྷར་ཐིམ་ཞིང་།།
དེ་ཡང་ཧཱུྃ་ཡིག་ལ་ཐིམ་ནཱ་དའི་བར།།མི་དམིགས་ངང་གྱུར་སླར་ཡང་སྐད་ཅིག་གིས།།སྣང་སྟོང་སྒྱུ་མ་ཁྲོ་རྒྱལ་སྐུ་རུ་གྱུར།།ཞེས་པས་རྟག་ཆད་ཀྱི་མཐའ་བསལ་ཞིང་།སླར་ཡང་བདག་རྗེས་ཀྱི་ལས་རྣམས་བྱའོ།།
གཉིས་པ་གཞན་དོན་གྱི་བུམ་པ་སྒྲུབ་པ་ནི།རྒྱལ་ཕུར་འཛོམ་པའམ།མིན་ནའང་རྒྱུ་སྐར་རྒྱལ་དང་ལྡན་པ་ལ།རིན་པོ་ཆེ་ལ་སོགས་པའི་བུམ་པ་མཚན་ཉིད་དང་ལྡན་པ་གཙང་ཞིང་དག་པར་བཀྲུས་པ་ལ་ཁ་རྒྱན་དར་མགུལ་ཆིངས་སོགས་ཀྱི་ཆས་སུ།
གཞུག།རྒྱུན་བབས་ཀྱི་ཆུ་དང་བ་དམར་ཟལ་གྱི་འོ་མས་གཞི་བྱས་པ་ལ་ཁྱད་པར་གྱི་རྫས་རྣམས་ཞིབ་ཏུ་བསྐུར་བའི་ཕྱེ་མ་བཏབ།སྟེགས་བུའི་ཁར་བུམ་གདན་པད་འདབ་བརྒྱད་དམ།ཚོམ་བུའི་ཁར་སྤོས་ཀྱིས་བདུག་ནས་བཀོད།དེའི་ཁར
དུང་ཆོས་གཟུངས་རྡོར་དང་བཅས་པ་བཞག།བྱད་འགྲོལ་ལས་སྦྱོར་བྱེད་ན་དེའི་ཕྱོགས་གཅིག་ཏུ་ག་རུ་ཊ་སོགས་སྣོད་གང་རུང་དུ་རྒྱུན་འབབ་ཀྱི་ཆུ་ལ་རིན་པོ་ཆེ་ལྔའི་ཕྱེ་དང་།བྱ་རོག་འུག་པའི་དང་རུ་བསྲེགས་པའི་གཞོབ་ཐལ་བཏབ་པའང་བཞག།གཏོར
མམ་དང་མཆོད་པ་རྣམ་ལྔ་སྔགས་སོགས་སྔར་དང་འདྲ།དེ་ནས་སྒྲུབ་པ་ནི།བདག་བསྐྱེད་ཀྱི་བཟླས་པ་སོགས་ཚར་བའི་རྗེས་བུམ་པ་བསང་།སྟོང་པའི་ངང་ལས་བྷྲཱུཾ་ཡིག་ལས་བྱུང་བའི།།རིན་ཆེན་བུམ་པ་ལྟོ་ལྡིར་མགྲིན་པ

ཕྲ།།ཁ་གཡེལ་ཞབས་ཞུམ་མཆུ་འཕྱང་ལྷ་རྫས་ཀྱི།།མགུལ་ཆིངས་དཔག་བསམ་ཤིང་གེ་ཁ་རྒྱན་ཅན།།མཚན་ཉིད་ཡོངས་རྫོགས་བདུད་རྩིའི་ཆུ་གཏེར་དབུས།།པད་ཉི་ཟླ
སྟེང་མཐིང་ནག་ཧཱུཾ་ཡིག་ལས།།དཔལ་ཆེན་ཁྲག་འཐུང་རྡོ་རྗེ་གཙུག་ཏོར་ཅན།།དབུ་སྟོང་རྩ་ཞལ་གཉིས་བརྒྱ་མཐིང་ནག་རྔམས།།ཞེས་པ་ནས་བསྟོད་པའི་བར་བདག་བསྐྱེད་བཞིན་ལ།བཟླས་པའི་ཚེ།རང་སྲོག
སྔགས་ཀྱི་འོད་ཟེར་གཟུངས་ཐག་ལ།།འཁྲིལ་ཏེ་བུམ་པའི་ལྷ་ཚོགས་ཐུགས་ཀར་ཞུགས།།དེ་དག་སྐུ་ལས་བྱང་སེམས་བདུད་རྩིའི་རྒྱུན།།བབས་པས་བུམ་ཆུར་གཉིས་མེད་རོ་གཅིག་གྱུར།།ཞེས་དམིགས་པ
དང་སྦྱར་ཏེ།གཟུངས་ཐག་ལ་འཇུས་ཏེ་གཟུངས་རིང་ཐུང་གི་བཟླས་པ་ཅི་ནུས་བྱ་ཞིང་སྔགས་ཆུ་ལའང་ཕུ་འདེབས།དེ་ནས་དུང་ཞལ་གྱི་མཆོད་ཡོན་དུབ་གསུམ་གྱིས་བུམ་པར་ཕུལ་བས་ལྷ་ཚོགས་རྣམས་ཡེ་ཤེས་ཀྱི་བདུད་རྩིའི་ངོ་བོར་ཞུ་བར་བསམ་མོ།།
སྐབས་འདི་དག་ཏུ་གཏོར་མགྲོན་སྤྱན་འདྲེན་ལ་སོགས་པ་ལག་ལེན་སྣ་ཚོགས་སུ་འདུག་མོད།གསར་མའི་རྒྱས་འགེབས་ཀྱི་སྤྲོས་པ་ལས་གཞུང་གི་དགོངས་པ་མིན་པས་རྙིང་མའི་རང་ལུགས་འདི་ཙམ་མོ།།དེ་ལྟ་བུའི་བུམ་པ་དེ་ཉིད་ཐོག་མར་ཞག་བདུད་
ལ་སོགས་པ་ཅི་ནུས་བསྒྲུབ་ནས་སླར་ཡང་རྒྱལ་ཕུར་འཛོམ་པའམ།རྒྱུ་སྐར་རྒྱལ་ལའང་ཁ་གསོ་ཞིང་གཏའ་མ་ཆད་པར་བྱས་ནས་དུས་རྒྱན་འཁྲུད་ཅིང་བཏུང་བ་དང་།གནས་རྟེན་རྣམས་ལ་བསང་གཏོར་ལ་སོགས་བྱས་ན་བཤད་པའི་ཕན་ཡོན།།

རྣམས་འབྱུང་བར་ཐེ་ཚོམ་མེད་དོ།།ལས་སྦྱོར་གྱི་བྱད་འགྲོལ་བྱེད་པར་འདོད་ན་རང་ལུགས་ཀྱི་ལག་ལེན་ཟུར་དུ་བཤད་པ་དང་རིག་འཛིན་རྗེའི་ལུགས་དེ་ཉིད་ཀྱིས་མཛད་པའི་ཡིག་ཆ་རྣམས་ལས་ཤེས་པར་བྱའོ།།བྱང་འགྲོལ་བ་སེར་གྱི་ལྡེ་མིག་
།ཀུན་ལ་གྲགས་པ་གསལ་ལྡན་ཡང་།།རྩ་བའི་ཁུངས་དང་ལྷ་སྔགས་ཀྱང་།།མ་ཤིས་འཆོལ་བར་སྤྱོད་པ་མཐོང་།།དེས་ན་སྙིང་ཚེའི་ཡི་གེ་འདི།།མཐོང་ན་དང་པོའི་ལས་ཅན་ཀྱང་།།རྨོངས་པ་མེད་པའི་གནས་ཐོབ་འགྱུར།།དེ
ཕྱིར་འདི་ཡང་མན་ངག་གོ།།ཞེས་པའང་མིའི་དབང་པོ་ས་ཆེན་ཀུན་དགའ་བསོད་ནམས་སྟོབས་ཀྱི་རྒྱལ་པོ་མཆོག་གིས་འཕྲུལ་པ་ལས།རྒྱལ་ཁམས་པ་འགྱུར་མེད་རྡོ་རྗེས་མན་ངག་གི་དགོངས་པ་རྣམ་དག་ལས་སྙིང་པོར་དྲིལ་ནས་བཀོད
པའི་ཡི་གེ་པ་ནི་དགེ་སྦྱོང་བློ་གསལ་རྒྱ་མཚོའོ།།།